**12.pielikums**

Atklātā konkursa nolikumam

“Sadzīves atkritumu apsaimniekošana Kokneses novadā”

KND 2018/11

**Līgums Nr. X**

**par sadzīves atkritumu apsaimniekošanu Kokneses novadā**

Kokneses novada Kokneses pagastā, 2018. gada \_\_\_\_\_\_\_\_\_\_\_\_

**Kokneses novada dome**, reģ.Nr. LV90000034394, juridiskā adrese Melioratoru iela 1, Koknese, Kokneses pagasts, Kokneses novads, LV-5113 (turpmāk tekstā – **Pasūtītājs**), kuras vārdā, saskaņā ar likumu “Par pašvaldībām” un Kokneses novada pašvaldības nolikumu, rīkojas domes priekšsēdētājs Dainis Vingris, un

Xxxxxxxxxxxxxxxxxxxxxxx, reģ.Nr. xxxxxxxxxx, juridiskā adrese xxxxxxxxxxxxxxxxxxx (turpmāk tekstā – **Izpildītājs**), kuras vārdā, saskaņā ar xxxxxxxx, rīkojas tās xxxxxxx,

abi kopā – Puses, un katrs atsevišķi – Puse,

turpmāk tekstā abi kopā – Puses, bet katrs atsevišķi – Puse, pamatojoties uz atklāta konkursa “Sadzīves atkritumu apsaimniekošana Kokneses novadā”, identifikācijas nr. KND 2018/11, turpmāk tekstā - Konkurss, nolikumu, rezultātiem un Izpildītāja iesniegto piedāvājumu, turpmāk tekstā – Piedāvājums,

noslēdz sekojoša satura līgumu:

**Līguma priekšmets**

Ar šo līgumu Pasūtītājs piešķir Izpildītājam tiesības sākot ar 2018. gada 1.septembri **60 mēnešus sniegt sadzīves atkritumu apsaimniekošanas pakalpojumus Kokneses novadā**, savukārt Izpildītājs apņemas nodrošināt sadzīves atkritumu apsaimniekošanu Kokneses novadā, ievērojot atkritumu apsaimniekošanas un vides aizsardzības jomu regulējošo normatīvo aktu (tostarp, Kokneses novada pašvaldības saistošo noteikumu) prasības, Konkursa nolikumu un Izpildītāja iesniegto Piedāvājumu.

**2. Līguma darbības termiņš un izpildes kārtība**

2.1. Līgums stājas spēkā ar dienu, kad to ir parakstījušas līgumslēdzējas Puses un darbojas līdz Līgumā paredzēto saistību pilnīgai izpildei, līdz jauna līguma spēkā stāšanās brīdim.

2.2. Tiek noteikts pārejas periods no Līguma noslēgšanas līdz apsaimniekošanas uzsākšanai 2018.gada 1.septembrim.Izpildītājam ir pienākums pēc līguma noslēgšanas veikt organizatoriskos pasākumus, lai nodrošinātu sadzīves atkritumu apsaimniekošanas uzsākšanu ar 2018. gada 1.septembri, pamatojoties uz pārņemtajām iepriekšējā apsaimniekotāja saistībām pret atkritumu radītājiem līdz jaunu līgumu, starp Izpildītāju un atkritumu radītājiem (nekustamā īpašuma īpašniekiem, tiesiskajiem valdītājiem, lietotājiem), turpmāk tekstā – Klientiem, noslēgšanai.

2.3. Līguma izbeigšanas gadījumā (neatkarīgi no iemesliem) Izpildītājs turpina līgumā noteikto pienākumu izpildi līdz Pasūtītājs likumā noteiktā kārtībā ir izvēlējies jaunu atkritumu apsaimniekotāju un tas ir pārņēmis saistības ar Klientiem.

2.4. Puses tiek atbrīvotas no atbildības par daļēju vai pilnīgu līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc līguma parakstīšanas, un kurus Puses nevarēja iepriekš ne paredzēt, ne novērst. Pasūtītājs ir tiesīgs atkāpties no līguma, ja nepārvaramas varas apstākļi, uz kuriem atsaucas Izpildītājs, ilgst vairāk nekā 30 (trīsdesmit) dienas.

2.5. Vispārīgā informācija sadzīves atkritumu apsaimniekošanas nodrošināšanai Kokneses novadā:

2.5.1. Kokneses novada administratīvajā teritorijā savākto nešķiroto sadzīves atkritumu, kas nav izmantojami reģenerācijai vai atkārtotai izmantošanai, nogādāšanas vieta – atkritumu poligons „Dziļā vāda” Mežāres pagasta, Krustpils novadā;

2.5.2. Kokneses novada administratīvajā teritorijā izveidoti 33 šķiroto atkritumu savākšanas punkti, ko Pasūtītājs nodod (bez aprīkojuma) Izpildītājam pēc šī līguma abpusējas parakstīšanas un ko tas apsaimnieko Kokneses novada 2011.gada 31.augusta saistošajos noteikumos Nr.8 “Sadzīves atkritumu apsaimniekošanas noteikumi Kokneses novadā” noteiktajā kārtībā;

2.5.3. Izpildītājs apņemas nodrošināt jau esošo 33 (trīsdesmit trīs) un jaunizveidotie (ja tiek veidoti) dalīto atkritumu savākšanas punktu darbību;

2.5.4. Kokneses novada administratīvajā teritorijā apsaimniekojamo atkritumu veidi:

2.5.4.1. dalītie atkritumi, tajā skaitā – izlietotais iepakojums;

2.5.4.2. sadzīves atkritumi;

2.5.4.3. lielgabarīta atkritumi;

2.5.4.4. bioloģiski noārdāmie atkritumi;

2.5.4.5. ražošanas atkritumi;

2.5.5. sabiedrības informēšana organizējama ar mērķi motivēt un iesaistīt sabiedrību videi draudzīgā atkritumu apsaimniekošanā, veicot informatīvus pasākumus un rīkojot pasākumus dalīto atkritumu vākšanas popularizēšanai un veicināšanai Kokneses novadā.

2.5.6. Atkritumu radītāji no sadzīves bīstamajiem atkritumiem un būvniecības procesā radušies atkritumiem atbrīvojas sadarbojoties ar Izpildītāju:

2.5.6.2. iesaistās atkritumu apsaimniekotāja un pašvaldības rīkotajās akcijās;

2.5.6.3. slēdz līgumu ar atkritumu apsaimniekotāju par atsevišķu sadzīves bīstamo atkritumu nodošanu.

2.5.7. Atkritumu apsaimniekotājam sadarbībā ar Kokneses novada pašvaldības administrāciju un pagastu pārvaldēm vismaz vienu reizi gadā akcijas veidā jānodrošina nederīgo elektrisko un elektronisko iekārtu (kā ledusskapji, veļas un trauku mazgājamās mašīnas, elektriskās krāsniņas un radiatori, putekļu sūcēji, fēni, gludekļi, kafijas automāti, tosteri, datori, monitori, printeri, televizori, radioaparāti, urbjmašīnas, mobilie tālruņi un citas iekārtas) savākšana no iedzīvotājiem, veicot to veic to bez papildus samaksas.

**3. Maksa un norēķinu kārtība**

3.1. Kokneses novada dome Kokneses novada administratīvajā teritorijā nosaka sadzīves atkritumu apsaimniekošanas maksu, kura sastāv no:

3.1.1. maksas par sadzīves atkritumu savākšanu, pārvadāšanu, pārkraušanu, uzglabāšanu, dalītās atkritumu savākšanas, šķirošanas un pārkraušanas infrastruktūras objektu uzturēšanu atbilstoši līgumam starp pašvaldību un atkritumu apsaimniekotāju, kā arī izmaksas to sabiedrības izglītības pasākumu finansēšanai, kuri vērsti uz atkritumu radītāju izglītošanu atkritumu apsaimniekošanas jomā tiktāl, ciktāl šīs izmaksas nav ietvertas tarifā par sadzīves atkritumu apglabāšanu;

3.1.2.sabiedrisko pakalpojumu regulatora apstiprinātais tarifs par sadzīves atkritumu apglabāšanu atkritumu „Dziļā vāda” Mežāres pagasta, Krustpils novadā;

~~3.1.3. dabas resursu nodokļa likme.~~

3.2. noslēdzot līgumu, maksa, atbilstoši Izpildītāja piedāvājumā iesniegtajai, **ir \_\_\_- euro par 1 (vienu) m3**, bez PVN maksājuma.

3.3. Tarifa izmaiņas, kas saistītas ar Līguma 3.1.2. minēto izmaksu izmaiņām, stājas spēkā ar šī tarifa spēkā stāšanās dienu, savukārt par citām izmaiņām Izpildītājs, ne biežāk kā 1 (vienu) reizi gadā, līdz 30.aprīlim, var iesniegt Pasūtītājam maksas grozījumu priekšlikumu un Pasūtītājs, līdz 30. jūnijam, to izvērtē nākamajā domes sēdē, ja atkritumu apsaimniekošanas maksas izmaiņas ir saistītas ar sadzīves atkritumu apglabāšanas tarifa izmaiņām, kuru apstiprina sabiedrisko pakalpojumu regulators un/vai dabas resursu nodokļa par atkritumu apglabāšanu izmaiņām un 5 (piecu) dienu laikā pēc lēmuma pieņemšanas publicē to Pasūtītāja tīmekļvietnē. Maksu pārrēķina, ja šādu maksas komponenšu kopsumma mainās par 10 (desmit) procentiem vai vairāk.

3.4. Ja 2 (divu) mēnešu laikā neizdodas vienoties ar Izpildītāju par maksas izmaiņu apmēru, tad Pasūtītājs ir tiesīgs izbeigt šo līgumu pirms termiņa un izsludināt jaunu iepirkuma procedūru par sadzīves atkritumu apsaimniekošanu.

3.5. Klientu norēķini ar Izpildītāju notiek savstarpējos līgumos noteiktajā kārtībā.

**4.Pušu saistības un atbildība**

4.1. Izpildītājam ir pienākumi un tas apņemas:

4.1.1. uzsākt atkritumu apsaimniekošanu Kokneses novada pašvaldības administratīvajā teritorijā ne vēlāk kā 3 (trīs) mēnešu laikā pēc šī līguma abpusējas parakstīšanas dienas;

4.1.2. sniegt Pasūtītāja administratīvajā teritorijā Klientiem atkritumu apsaimniekošanas pakalpojumu atbilstoši normatīvajam regulējumam, vislabākajai kvalitātei un uz patērētāja interešu aizsardzību vērstā formā, kārtībā un apjomā, kāda tika paredzēta Konkursā un Izpildītāja iesniegtajā Piedāvājumā;

4.1.3. nodrošināt sadzīves atkritumu apsaimniekošanas nepārtrauktību visā līguma darbības laikā, kā arī to izbeidzot – līdz Pasūtītājs, likumā noteiktajā kārtībā, noslēdz līgumu ar nākošo apsaimniekotāju;

4.1.4. nodrošināt tādu marķējumu konteineriem un priekšapmaksas maisiem, kas ļauj identificēt Izpildītāju;

4.1.5. nodrošināt uzstādīto sadzīve atkritumu (turpmāk tekstā – SA) konteineru bezmaksas iekšpuses mazgāšanu ar dezinficējošu šķīdumu 1 (vienu) reizi gadā, biežāka SA konteineru iekšpuses mazgāšana var būt maksas pakalpojums;

4.1.6. sadarbojoties ar atkritumu radītāju nodrošināt sadzīvē radušos, bioloģiski noārdāmo atkritumu, lielgabarīta un būvniecībā radušos atkritumu;

4.1.7. nodrošināt Šķiroto atkritumu savākšanas laukuma Paugu ielā 1d, Koknesē, Kokneses pagastā, Kokneses novadā darba laiku ne mazāk kā 20 (divdesmit) stundas nedēļā, pieņemot darbā laukuma dežurantu;

4.1.7.1. nodrošināt lielgabarīta atkritumu izvešanu no Šķiroto atkritumu laukuma 1 (vienu) - 2 (divas) reizes mēnesī ar konteineru kura tilpums ir no 18 m3 līdz 25 m3, par atkritumu poligona pieņemšanas cenu, ko sastāda atkritumu apglabāšanas cena + dabas resursu nodoklis;

4.1.7.2. Būvgružu izvešanu no šķiroto atkritumu laukuma 1 (vienu) reizi mēneši ar konteinera tilpumu ne mazāku kā 15 m3, par atkritumu poligona pieņemšanas cenu, ko sastāda atkritumu apglabāšanas cena + dabas resursu nodoklis

4.1.7.3. nodrošināt nolietoto riepu pieņemšanu, un nogādāšanu pārstrādei vai reģenerācijai, no iedzīvotājiem par samaksu norēķinoties uz vietas šķiroto atkritumu savākšanas laukumā.

4.1.8. nodrošināt sakopšanas talku un nelegālo atkritumu, bīstamo atkritumu izvešanas pakalpojumus;

4.1.9. Izpildītājam, vismaz 1 (vienu) reizi gadā Kokneses novada mācību iestādēs jāorganizē izglītojošs pasākums par atkritumu šķirošanu, veicot pasākumus Klientu informēšanai un izpratnes veidošanai par atkritumu šķirošanas nozīmi, iespējām un ieguvumiem, sadarbībā ar Kokneses novada domes sabiedrisko attiecību nodaļu;

4.1.10. lai nodrošinātu normatīvajos aktos par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju, katru gadu līdz 1.martam Izpildītājs sniedz Pasūtītājam par tās administratīvajā teritorijā apsaimniekotajiem atkritumiem (m3) sekojošu informāciju:

4.1.10.1. kopējais savākto atkritumu daudzums;

4.1.10.2. nešķiroto sadzīves atkritumu daudzums;

4.1.10.3. dalīti savāktais atkritumu daudzums pārstrādei un reģenerācijai nodotais atkritumu daudzums;

4.1.10.4. savāktais lielgabarīta atkritumu daudzums;

4.1.10.5. savāktais būvniecībā radušos atkritumu daudzums, ja Izpildītājs šādu pakalpojumu ir sniedzis;

4.1.10.6. par veiktajiem sabiedrības informēšanas pasākumiem par atkritumu apsaimniekošanu, tajā skaitā atkritumu dalīto vākšanu;

4.1.10.7. ne vēlāk, kā līdz kārtējā gada 1.martam, sniedz Pasūtītājam ziņojumus par Atkritumu apsaimniekošanas valsts plāna izpildes gaitu Kokneses novadā iepriekšējā gadā.

4.1.11. Izpildītājs nekavējoties sniedz informāciju Pasūtītājam par konstatētajiem atkritumu radītāju vai valdītāju atkritumu apsaimniekošanas līgumu pārkāpumiem un veiktajiem pasākumiem pārkāpumu novēršanā;

4.1.12. vienu reizi gadā, līdz 1.martam, Izpildītājs sniedz Pasūtītājam informāciju par atkritumu apsaimniekošanu, tai skaitā par atkritumu šķirošanu, dalīto vākšanu un izmaiņām atkritumu apsaimniekošanas maksā;

4.1.13. par paredzamajām izmaiņām atkritumu apsaimniekošanas maksā Izpildītājs paziņo Pasūtītājam ne vēlāk kā līdz kārtējā gada 30.aprīlim, bet informē Klientus (atkritumu radītājus) – ne vēlāk kā 1 (vienu) mēnesi pirms izmaiņu spēkā stāšanās dienas, ievietojot paziņojumu Kokneses novada laikrakstā, Kokneses novada mājas lapā [www.koknese.lv](http://www.koknese.lv), kā arī citos iespējamos veidos (piem. uz savstarpēji noslēgtajos līgumos norādītajām e-pasta adresēm);

4.1.14. nekavējoties informē kontrolējošās institūcijas par visiem gadījumiem, kad tas konstatē normatīvo aktu pārkāpumus atkritumu apsaimniekošanas jomā, par kuriem paredzēta administratīvā atbildība.

4.1.15. beidzoties līguma darbībai, nodod pilnu informāciju par līgumiem ar Klientiem Pasūtītājam un nākamajam apsaimniekotājam.

4.2. Izpildītājam ir tiesības:

4.2.1. prasīt un saņemt maksu par sadzīves atkritumu apsaimniekošanu no nekustamo īpašumu īpašniekiem (tiesiskajiem valdītājiem) vai atkritumu radītājiem;

4.2.2. paplašināt atkritumu apsaimniekošanā sniegto pakalpojumu klāstu ārpus Konkursam iesniegtā Piedāvājuma apjoma, saskaņojot rakstiski to ar Pasūtītāju;

4.2.3. pastāvīgi noteikt maksu Klientiem par cita veida atkritumu – lielgabarīta, būvniecības, bioloģiski noārdāmo atkritumu, ražošanas, bīstamo, riepu u.c. savākšanu;

4.2.4. sastādīt aktu (starp Izpildītāju un Klientu) pievienojot faktu apstiprinošus fotoattēlus, minot konkrētu atkritumu konteinera (maisa) atrašanās vietas adresi vai individuālā atkritumu radītāja adresi, par nevēlamo atkritumu piejaukumiem, kuru dēļ konteiners (maiss) nav iztukšots, un atkritumi nav izvesti. Pēc akta savstarpējas parakstīšanas Puses vienojas par nevēlamo atkritumu izvešanas kārtību un apmaksu.

4.3. Pasūtītājs apņemas:

4.3.1. sniegt Izpildītājam sekojošu informāciju:

4.3.1.1. līdz katra gada 1.martam – par tās administratīvajā teritorijā deklarēto un reģistrēto atkritumu radītāju vai valdītāju skaitu (tajā skaitā juridiskām personām), ja ir notikušas izmaiņas iepriekšējā kalendāra gadā;

4.3.1.2. par plānotajiem pašvaldības ceļu tīklu remontdarbiem – ne vēlāk kā 2 (divu) nedēļu laikā pirms remontdarbu uzsākšanas;

4.3.1.3. par pašvaldības ceļu tīklu lietošanas ierobežojumiem, kas radušies klimatisko apstākļu dēļ – nekavējoši pēc ierobežojumu spēkā stāšanās dienas;

4.3.1.4. par citiem apstākļiem, kas var ietekmēt atkritumu apsaimniekošanas pakalpojuma sniegšanu (piem. – pali, plūdi, īpaši aizsargājamas dabas teritorijas, publiskie ūdeņi);

4.3.2. izskatīt Klientu sūdzības par atkritumu apsaimniekošanas sistēmu un Izpildītāja pārkāpumiem normatīvo aktu vai līguma izpildē;

4.3.3. sadarboties ar Izpildītāju Kokneses novada pašvaldības iedzīvotāju informēšanā par izmaiņām atkritumu apsaimniekošanas pakalpojumos;

4.3.4. izskatīt Izpildītāja ikgadējos ziņojumus par atkritumu apsaimniekošanas gaitu un rezultātiem, un izvērtēt piedāvātos problēmu risinājumus;

4.3.5. noslēdzot atsevišķu līgumu, nodot Izpildītāja ekspluatēšanā Pasūtītāja lietošanā esošos infrastruktūras objektus dalīti savākto atkritumu apsaimniekošanai.

4.4. Pasūtītājam ir tiesības:

4.4.1. pārbaudīt Izpildītāja sniegto atkritumu apsaimniekošanas pakalpojuma kvalitāti;

4.4.2. saņemt informāciju no Izpildītāja par sadzīves atkritumu daudzuma (apjomu), veidu, savākšanas biežuma, pārvadāšanas, reģenerācijas un apglabāšanas uzskaiti hronoloģiskā secībā, kā arī jebkuru citu informāciju saistītu ar pakalpojuma sniegšanu, tai skaitā, noslēgtajiem līgumiem;

4.4.3. bez īpaša brīdinājuma uzraudzīt un kontrolēt Izpildītāja iesniegtā Piedāvājuma izpildi un tajā norādīto termiņu ievērošanu, kā arī līguma izpildes gaitu;

4.4.4. pārbaudīt Izpildītāja izmantojamās tehnikas atbilstību Konkursā noteiktajām prasībām;

4.4.5. pēc savas iniciatīvas lemt par atkritumu apsaimniekošanas maksas samazināšanu, ja:

4.4.5.1. tiek samazināts sabiedrisko pakalpojumu regulatora apstiprinātais tarifs par sadzīves atkritumu apglabāšanu atkritumu poligonā;

4.4.5.2. samazināts dabas resursu nodoklis par atkritumu apglabāšanu.

4.5. Pasūtītājs ir tiesīgs prasīt Izpildītājam maksāt līgumsodu par katru konstatēto gadījumu atsevišķi, kad Izpildītājs:

4.5.1. nenodrošina sadzīves atkritumu apsaimniekošanas pakalpojuma nepārtrauktību vai pēctecību – 500,00 euro par katru gadījumu;

4.5.2. nesniedz Pasūtītājam līgumā paredzētās ziņas par atkritumu apsaimniekošanu – 50,00 euro par katru gadījumu;

4.5.3. nenodrošina Klientu ar tā vajadzībām atbilstošiem atkritumu konteineriem – 100,00 euro par katru gadījumu;

4.5.4. neievēro līgumā ar Klientu noteikto sadzīves atkritumu izvešanas grafiku – 50,00 euro par katru gadījumu;

4.5.5. nenodrošina sadzīves atkritumu konteinera mazgāšanu un dezinficēšanu – 10,00 euro par katru gadījumu;

4.5.6. nenodrošina lielgabarīta atkritumu savākšanu sākot no šajā līgumā noteiktā pakalpojuma sniegšanas uzsākšanas dienas – 50,00 euro par katru gadījumu,

4.5.7. nenodrošina Šķiroto atkritumu savākšanas laukuma darbības laiku Paugu ielā 1d, Koknesē, Kokneses pagastā, Kokneses novaddā – 50,00 euro par katru gadījumu;

4.5.8. neievēro atkritumu dalītās savākšanas punktos savākto atkritumu izvešanas biežumu vai pieļauj to pārpildi (neuzstādot pietiekamu konteineru daudzumu) – 50,00 euro par katru gadījumu;

4.5.10. atkritumu dalītās savākšanas punktos nodotos atkritumus sajauc ar nešķirotajiem sadzīves atkritumiem – 500,00 euro par katru gadījumu;

4.5.11. nesavāc konteineru iztukšošanas laikā izbirušos vai savlaicīgas neizvešanas dēļ blakus novietotos atkritumus – 50,00 euro par katru gadījumu;

4.5.12. pēc pasūtītāja norādījumiem nenodrošina pakalpojumu publiskajā pasākumā – 100,00 euro par katru gadījumu;

4.6. Līguma ietvaros Pasūtītājs ir tiesīgs dot Izpildītājam saistošus norādījumus (nosakot izpildes termiņu) jautājumos, kas vērsti uz līguma vai Pasūtītāja saistošo noteikumu izpildi.

**5. Līguma saistību izpildes garantijas**

5.1. Pasūtītājs ir tiesīgs izbeigt līgumu pirms termiņa, ieturot atlikušo summu no līguma 5.5.punktā noteiktā kredītiestādes neatsaucamā beznosacījumu līguma izpildes nodrošinājuma, ja Izpildītājs:

5.1.1. neievēro Pasūtītāja noteikto atkritumu apsaimniekošanas kārtību, pārkāpums ir būtisks un nav novērsts 1 (viena) mēneša laikā no brīdinājuma saņemšanas, vai ir mazsvarīgs, bet atkārtojas ar noteiktu regularitāti – vairāk kā 2 reizes pēc kārtas;

5.1.2. nav izpildījis līgumā un normatīvajos aktos par atkritumu dalītu savākšanu, sagatavošanu atkārtotai izmantošanai, pārstrādi, materiālu reģenerāciju noteiktos sadzīves atkritumu sagatavošanas, pārstrādes un materiālu reģenerācijas mērķus un to izpildes termiņus;

5.1.3. nesamaksātā līgumsodu summa sastāda 1000,00 euro;

5.1.4. nepiekrīt tādu grozījumu iekļaušanai, kas ir būtiski atkritumu apsaimniekošanas jomas noregulēšanai;

5.1.5. līdz pakalpojuma sniegšanas uzsākšanai nav saņēmis vai līguma darbības laikā ir zaudējis (pilnībā vai daļēji) atkritumu apsaimniekošanas atļauju vai tās darbība ir apturēta;

5.1.6. ir apturējis saimniecisko darbību vai zaudējis varu pār pakalpojuma sniegšanai nepieciešamajiem pamatlīdzekļiem.

5.2. Par nodomu izbeigt līgumu pirms termiņa, Pasūtītājs paziņo Izpildītājam rakstiski un līgums skaitās izbeigts:

5.2.1. līguma 5.1.5., 5.1.6. punktos noteiktajos gadījumos – nekavējoties;

5.2.2. līguma 5.1.1. - 5.1.4. punktos noteiktajos gadījumos – trīs mēnešus pēc paziņojuma saņemšanas.

5.3. Ja Pasūtītājs izmanto 5.1.punktā dotās tiesības, pamatojoties uz kādu no 5.1.1. - 5.1.3.punktos norādītajiem apstākļiem, bet Izpildītājs nepiekrīt Pasūtītāja norādītajam attiecīgajam vienpusējās līguma atkāpšanās pamatojumam, tas var iesniegt prasību tiesā, taču tiesvedības uzsākšana nevar būt par pamatu atkritumu apsaimniekošanas pienākumu nenodošanai citam Pasūtītāja, likumā noteiktā kārtībā izvēlētam, apsaimniekotājam.

5.4. Izpildītājs ir tiesīgs vienpusēji atkāpties no līguma, paziņojot par to rakstiski Pasūtītājam ne vēlāk kā 6 (sešus) mēnešus iepriekš un samaksājot Pasūtītājam atkāpšanās naudu 10 000,00 euro apmērā.

5.5. Līguma izpildes nodrošināšanai Izpildītājs ir iesniedzis Pasūtītājam kredītiestādes vai apdrošināšanas sabiedrības neatsaucamu beznosacījumu līguma izpildes nodrošinājumu 10 000,00 euro apmērā. Līguma darbības laikā Pasūtītājs ir tiesīgs izmantot šo nodrošinājumu Izpildītāja darbības vai bezdarbības dēļ radīto zaudējumu novēršanai.

**6. Strīdu risināšanas kārtība**

6.1. Jebkuras nesaskaņas, domstarpības vai strīdi tiks risināti sarunās, kas tiks attiecīgi protokolētas.

6.2. Ja Puses divu nedēļu laikā nespēj vienoties, strīds tiek risināts tiesā, spēkā esošo normatīvo aktu noteiktajā kārtībā.

**7. Citi noteikumi**

7.1. Informācijas apmaiņa starp pusēm par šī līguma izpildes jautājumiem notiek elektroniski vai rakstiski uz šajā līgumā norādītajām pušu pasta un elektroniskā pasta adresēm.

7.2. Pasūtītāja pārstāvis, kurš ir tiesīgs Pasūtītāja vārdā risināt ar Līguma izpildi saistītus organizatoriskus jautājumus, tostarp pieprasīt un saņemt no Izpildītāja informāciju par Līguma izpildes gaitu, ir Kokneses novada domes izpilddirektors.

7.3. Izpildītāja pārstāvis ar šo Līgumu saistītu jautājumu risināšanā, ir “xxxxxxxxx” amats, vārds/uzvārds, tālrunis xxx, epasts: xxx.

7.4. Līgums ir saistošs Pusēm, kā arī visām trešajām personām, kuras likumīgi pārņem to tiesības un pienākumus.

7.5. Līgumā izveidotais noteikumu sadalījums pa sadaļām un tām piešķirtajiem nosaukumiem, nav izmantojams līguma normu tulkošanai.

7.6. Līguma darbības laikā Puses nav tiesīgas veikt būtiskus līguma grozījumus, izņemot Publisko iepirkuma likuma 61.panta trešajā daļā noteiktajos gadījumos. Par būtiskiem līguma grozījumiem ir atzīstami tādi grozījumi, kas atbilst Publisko iepirkuma likuma 61. panta otrās daļas regulējumam. Līguma grozījumi tiek noformēti rakstveidā un pēc to abpusējas parakstīšanas kļūst par līguma neatņemamu sastāvdaļu.

7.7. Līguma izpildē iesaistīto apakšuzņēmēju nomaiņa tiek veikta atbilstoši Publisko iepirkumu likuma 62. panta tiesiskajam regulējumam.

7.8. Jautājumi, kas nav reglamentēti līgumā tiek skatīti atbilstoši spēkā esošajiem normatīvajiem aktiem.

7.9. Līgumam ir divi pielikumi, kas ir neatņemama šī līguma sastāvdaļa:

7.9.1. Pretendenta “Tehniskais piedāvājums” kopija uz x lapām;

7.9.2. Pretendenta “Finanšu piedāvājums” kopija uz x lapām;

7.10. Līgums noformēts uz x (xxx) lapām, parakstīts 2 (divos) eksemplāros ar vienādu juridisko spēku un glabājas pie Pasūtītāja un Izpildītāja.

**8. Līdzēju rekvizīti un paraksti**

**Pasūtītājs Izpildītājs**

**Kokneses novada dome**

Adrese: Melioratoru iela 1, Koknese,

Kokneses pag., Kokneses nov., LV- 5113

Tālr.: 65133640 Fakss: 65133631

E-pasts: [dome@koknese.lv](mailto:dome@koknese.lv)

Banka: Swedbank, IBAN HABALV2X

Konts - LV94HABA0551003424462